open-index/open-wikipedia-markdown huggingface dataset:
صبا امتیاز

صبا امتیاز ایک پاکستانی مصنفہ ، صحافی ، میوزک نقاد اور کراچی سے تعلق رکھنے والی اسکرین رائٹر ہیں۔ انھوں نے پہلے دی نیوز انٹرنیشنل اور ایکسپریس ٹریبون میں کام کیا تھا اور اس وقت وہ نیویارک ٹائمز ، دی گارڈین ،  اور کرسچن سائنس مانیٹر کے لیے لکھ رہی ہیں۔ کراچی ، آپ مجھے مار رہے ہو! یہ ان کا پہلا ناول ہے جو سب سے پہلے 2014 میں شائع ہوا تھا۔صبا امتیاز نے رومانٹک کامیڈی دیکھ مگر پیار سے (2015) کااسکرپٹ بھی لکھا ۔
### کیریئر
صبا امتیاز نے اپنے کیریئر کا آغاز ایک آزاد صحافی اور کالم رائٹر کے طور پر کیا تھا۔ انھوں نے دی نیویارک ٹائمز ، دی گارڈین اور کرسچن سائنس مانیٹر کے لیے لکھنا شروع کرنے سے پہلے مختلف اخبارات جیسے دی نیوز انٹرنیشنل اور ایکسپریس ٹریبون کے لیے کام کیا تھا۔ 
### فرشتوں کی کوئی ٹیم نہیں
صبا امتیاز نے اپنا دوسرا ناول نو ٹیم آف اینجلس ، کراچی کے تنازع کے بارے میں لکھا ہے۔  یہ ناول ابھی شائع نہیں ہوا ہے۔ 
### فلمی کیریئر
صبا امتیاز ایک اسکرین رائٹر بھی ہیں ، ان کا پہلا اسکرپٹ دیکھ مگر پیارسے تھا اور اس کی ہدایتکاری اسد الحق نے کی تھی ، جس میں ہمایما ملک اور سکندر رضوی نے اداکاری کی ۔  یہ فلم 14 اگست ، 2015 کو ریلیز ہوئی تھی ، اوربڑی تجارتی کامیابی حاصل کرنے والی فلم تھی ، حالانکہ اسے ناقدین کے ملے جلے تاثرات ملے۔
### کتابیات
کراچی ، آپ مجھے مار رہے ہو! (2014)
فرشتوں کی کوئی ٹیم نہیں (ٹی بی اے)
فلمی گرافی
2015 دیکھ مگر پیار سے (اسکرین رائٹر)
صبا امتیاز 2019 کے لیے آئی ڈبلیو ایم ایف کے کم وال میموریل فنڈ یا وصول کنندہ تھیں۔
2017 میں ، انھیں صنف اور ایل جی بی ٹی آئی حقوق سے متعلق رپورٹ کرنے کے لیے بین الاقوامی رپورٹنگ پروجیکٹ کی رفاقت حاصل ہوئی۔ انھوں نے کیتھرین ڈیوس فیلو فار پیس کی حیثیت سے سنہ 2016 میں مڈل بیری لینگویج اسکول کے انتہائی تیز سمر پروگرام میں عربی کی تعلیم حاصل کی

## بیرونی روابط
* 

## حوالہ جات

زمرہ:بقید حیات شخصیات
زمرہ:کراچی کے مصنفین
زمرہ:کراچی کے صحافی
زمرہ:پاکستانی مصنفات
زمرہ:پاکستانی خواتین صحافی
زمرہ:پاکستانی منظر نویس
زمرہ:1985ء کی پیدائشیں
زمرہ:ویکی ڈیٹا سے مختلف مختصر وضاحت
زمرہ:خواتین منظر نویس
زمرہ:پاکستانی نقاد موسیقی
زمرہ:اکیسویں صدی کی پاکستانی مصنفات
زمرہ:1950ء کی پیدائشیں
حضرت بیگم

**حضرت بیگم** (پیدائش: 4 نومبر 1741ء – وفات: 1774ء) مغل شاہزادی، درانی سلطنت کی ملکہ، احمد شاہ بدالی کی زوجہ اور مغل شہنشاہ محمد شاہ کی بیٹی تھی۔ وہ پہلی مغل شاہزادی تھی جس کا عقد درانی سلطنت کے کسی افغان حکمران سے ہوا۔
## سوانح
[150px|تصغیر|حضرت بیگم کے والد [مغل شہنشاہ محمد شاہ]]
[150px|تصغیر| حضرت بیگم کی والدہ مغل ملکہ [صاحبہ محل]]
### ابتدائی حالات
حضرت بیگم کی پیدائش لال قلعہ، دہلی میں 4 نومبر 1741ء کو ہوئی۔ اُن کے والد مغل شہنشاہ محمد شاہ اور والدہ مغل ملکہ صاحبہ محل تھیں۔
### [[مغل شہنشاہ]] [[عالمگیر ثانی]] سے عقدِ نکاح کا معاملہ
مغل تاریخ میں حضرت بیگم کا ابتدائی حوالہ تقریباً فروری 1756ء کے دوران ملتا ہے جب وہ سولہ سال کی عمر میں تھی اور مغل شہنشاہ عالمگیر ثانی نے حضرت بیگم سے نکاح کے لیے خواہش کا اِظہار کیا اور اِس حصول کے لیے صاحبہ محل اور پادشاہ بیگم (جو حضرت بیگم کی سوتیلی ماں اور سرپرست تھیں) پر دباؤ ڈالا گیا مگر یہ خواہش مکمل نہ ہو سکی کیونکہ شاہزادی نے ساٹھ سالہ مغل شہنشاہ سے نکاح کی بجائے موت کو ترجیح دی اور کہا کہ مغل شہنشاہ سے نکاح کی بجائے وہ خودکشی کو اپنی زندگی پر ترجیح دے گی۔ گو کہ یہ نکاح یا ازدواجی تعلق بہرصورت استوار نہ ہو سکا اور 1759ء میں شہنشاہ کو اُس کے وزیر عمادالملک نے ایک سازش سے قتل کروا دیا۔
### [[احمد شاہ ابدالی]] سے ازدواج
اپریل 1757ء میں جب احمد شاہ ابدالی نے ہندوستان پر لشکرکشی کی تو اِس دوران وہ دہلی کے لال قلعہ میں مقیم ہوا۔ اِسی قیام کے دوران اُس نے حضرت بیگم سے نکاح کی خواہش کا اظہار کیا جبکہ اُس وقت حضرت بیگم کی عمر سولہ سال کے لگ بھگ تھی۔ اِس بار بھی حضرت بیگم کی سوتیلی ماں اور سرپرست پادشاہ بیگم کی ضد آڑے آئی کہ سولہ سال مغل شاہزادی کو کیسے پینتیس سالہ افغانی حکمران سے بیاہا جا سکتا ہے۔ تاہم یہ ضد کام نہ کرسکی اور مغل دربار کو احمد شاہ ابدالی کی خواہش کے سامنے سر تسلیم خَم کرنا پڑا اور 5 اپریل 1757ء کو لال قلعہ (دہلی) میں یہ نکاح سر انجام پایا اور یوں حضرت بیگم درانی سلطنت کی ملکہ بن گئیں۔ شادی کی رسومات و تقریبات کے بعد حضرت بیگم اپنے شوہر احمد شاہ ابدالی کے ہمراہ قندھار چلی گئیں جہاں وہ تادمِ مرگ مقیم رہیں۔قندھار رخصتی کے وقت پادشاہ بیگم، صاحبہ محل بیگم اور مغل حرم کی متعدد خواتین افغانی لشکر کے ہمراہ سفر حضرت بیگم کو رخصت کرنے گئیں۔

## وفات
حضرت بیگم کا اِنتقال 32 یا 33 سال کی عمر میں درانی سلطنت کے دار الحکومت قندھار میں ہوا۔ بیگم کی میت دہلی لائی گئی جہاں انھیں دہلی میں اُن کے والد محمد شاہ کے مزار سے متصل احاطے میں دفن کیا گیا۔

## حوالہ جات

## مزید دیکھیے
* محمد شاہ
* صاحبہ محل
* احمد شاہ ابدالی
* درانی سلطنت

زمرہ:1741ء کی پیدائشیں
زمرہ:1774ء کی وفیات
زمرہ:دہلی کی شخصیات
زمرہ:قندھار کی شخصیات
زمرہ:مغل اشرافیہ
زمرہ:تیموری شاہزادیاں
زمرہ:مغل شاہزادیاں
زمرہ:مغلیہ سلطنت کی خواتین
زمرہ:1740ء کی پیدائشیں
زمرہ:شہنشاہوں کی بیٹیاں
زمرہ:اٹھارہویں صدی کی مغلیہ سلطنت کی شخصیات
لختبال

**لُختْبال** (ولندیزی : Luchtbal) بلجیئم کے شہر اینٹورپن میں اینٹورپ (صوبہ) کے شمال میں ایک محلہ ہے۔ یہ نُوردرلان (سڑک) کے ساتھ واقع ہے اور اس کے مغرب میں بندرگاہ اور جنوب میں البرٹ کینال، رِنگ روڈ اور سپورلائن 12 آنتورپ ٹرام لائن موجود ہے۔

### تاریخ
قبل 1927ء، اس ضلع کا شمالی محلہ ایکرن کے ضلع کا حصہ تھا اور اس کا جنوبی حصہ مَیرکسم میں آتا تھا۔ دَ وَوسَسْخائن (جسے ووس یا اَومّ بھی کہتے ہیں)، یہ لارسے بیک کی نچلی حدود ہے ، جس نے دونوں بلدیات کے مابین سرحد قائم کی۔
قمر سرور

**قمر سرور** بھارتی شاعرہ ہےـ آپ پیشہ سے طبیب ہیں  اور بی یو ایم ایس، ڈی-این-ایم اور جے-سی-پی-آر کی ڈگری رکھتی ہیں۔ 2017 میں قومی کونسل برائے فروغ اردو زبان، نئی دہلی نے ادب اطفال کی کتابوں کے لیے بطور جج قمر منتخب کیا تھاـ آپ کا مجموعہ کلام *اور ستارہ بن جا* کے نام سے شائع ہوا ہےـ 
آپ احمد نگر سے شائع ہونے والے ہفت روز *اردو مخدوم* کی مدیر بھی ہیں اور بزمِ خواتین، احمد نگر کی صدارت بھی آپ کے ذمہ ہےـ 
## پیدائش اور تعلیم
قمر سرور 5 اگست 1975 کو پیدا ہوئی۔ آپ نے مالیگاؤں سے طب یونانی میں گریجویشن  کیاـ ناگپور سے ڈی-این-ایم کی ڈگری حاصل کی اور احمد نگر سے اردو میں ایم-اے کیاـ
## کارنامے
احمد نگر، مہاراشٹر کے تمام اسکولوں میں اردو زبان کی ترویج و اشاعت کے سلسلے میں قمر کی خدمات قابل تحسین ہیں۔ آپ غیر مسلم برادری سے لے کر ریڈیو اور گلو کاروں کو اردو سکھاتی ہیں۔ 2017 میں قومی کونسل برائے فروغ اردو زبان نئی دہلی نے آپ کو ادب اطفال کی کتابوں کے سلسلے میں آپ کو بطور جج انتخاب کیا تھاـ آپ نے شیواجی مہاراج پر لکھی گئی مراٹھی کتب کا اردو زبان میں ترجمہ کیا ہےـ انھی سے متعلق اردو کتب کا مراٹھی میں اور ہندی کتب کا اردو اور مراٹھی میں بھی ترجمہ کیا ہےـ ۔ فاروق جائسی  اور ڈاکٹر الیاس صدیقی جیسے لوگوں نے قمر کی خدمات پر رشک جتایا ہےـ  ڈاکٹر قمر سرور مشاعرہ کے پلیٹ فارم سے بھی اردو زبان کے تئیں اپنی خدمات ادا کرتی ہیں۔
### شاعری اور خیالات
سیاست کے حوالے سے قمر کا شعر، جو قمر کی شاعری کا عکس ہے۔

## اہم مناصب
قمر سرور کئی اہم مناصب پر رہ کر اردو زبان و ادب کی خدمات انجام دے رہی ہیں۔ آپ کے کچھ مناصب:
* قومی کونسل برائے فروغ اردو زبان نے 2017 میں ادب اطفال کی کتابوں کے لیے بطور جج منتخب کیا تھاـ
* مدیر، ہفتہ روز *اردو مخدوم* احمد نگر
* صدر، بزمِ خواتین، احمد نگر
* جوائنٹ سیکریٹری، احمد نگر ضلع اردو ساہتیہ پریشد
* جوائنٹ سیکریٹری، غزل گروپ احمد نگر

## شعری مجموعے
* 31اکتوبر 2019 کو حج ہاوس ، ممبئی میں منعقدہ نسائی ادب و سمت و رفتار، مشاعرہ اور سیمینار میں قمر سرور کے شعری مجموعہ *اور ستارہ بن جا* کا اجرا ہوا۔
## اعزازات
اردو زبان و ادب کی خدمات کے سلسلے میں قمر کئی ایک اعزازات سے نوازی گئی۔ کچھ درج ذیل ہیں: 
* سماج رتن پرسکار ایوارڈ 2003
* سماج سوایکا ایوارڈ 2005
* سماج رتن ایوارڈ 2006 منجانب کولکاتا اردو اکادمی
* مجروح ایوارڈ 2007
* بھوشن پرشکار ایوارڈ 2009
* ساوتری بائی پھلے ایوارڈ 2012
* رفعت پرواز ایوارڈ 2017
* پروین شاکر ایوارڈ 2017

## مزید دیکھیے
* پروین شاکر

## حوالہ جات
شیما کرمانی

**شیما کرمانی**، يا **کرمانی** () (جنم سال 1951) ایک پاکستانی سماجي کارڪن، تحریک نسوان سَبھا کی بانی اور بھراتناتيم ڈانس کی ماھر ہے۔ کرمانی پاکستان کے شہر راولپنڈی میں ایک متوسط-درجہ (مڈل-کلاس) پڑھے لکھے پریوار میں جنم لیا تھا۔ انھوں نے کراچی میں جيزس ائنڈ ميئری کانوينٹ اسکول میں تعلیم حاصل کی جس کے بعد وہ لنڈن چلی گئی جہاں سے آرٹس میں ڈگری لے کر پاکستان واپس آگئی۔↵اس نے محسوس کیا کہ پاکستانی معاشرے میں ناریوں کو سماج میں برابری نہیں مل رہی اسی لیے اس نے ایک تحریک شروک کی جس کا نام تحریک نسواں ہے۔ اور عورتوں کے حقوق، صحت کے امور، تعلیم اور برابری کے لیے آواز بلند کی۔

کرمانی کا ابو پاکستانی آرمی سے رٹائرڈ برگیڈئر اور کے الیکٹرک (اس وقت کے ای ایس سی یعنی کراچی الکٹرک سپلائی کارپوریشن) کے چیئرمین تھے۔ شیما نے اپنی تعلیم کنوینٹ اسکولوں سے حاصل کی جہاں اس کے ابو کی پوسٹنگ ہوتی تھی۔شیما 1960 کی دہائی کے بیچ والے زمانے میں بھرتناتیئم (کلاسیکل ڈانس کا ایک نمونہ) سیکھنا شروع کیا۔کرمانی ھندستان میں اپنے دورے دوران الوکا پانیکر کی رھنمائی میں اوڈیسی اور لیئلا سیمسن کی استادی میں بھرتناتیئیم ڈانس سیکھی ۔ اس کا پہلہ اکیلی کارکردگی (سولو پرفارمنس) 1984 میں پاکستان میں ہوئی۔ یہ کراچی میں تھیٹر ڈائریکٹر پراسانا راماسوامی کی رھنمائی میں تھیٹر ورکشاپ بھی پہش کرتی ہیں اور کراچی میں تحریک نسواں کی سربراھی بھی کرتی ہیں۔ ھندستان میں اپنے ایک دورے کے دوران انھوں نے لیلا سیمسن سے اودیسی اور الوکا پینیکر سے بھرتناتیئم ڈانس سیکھ کر آئی۔

## 2017میں سیوھن پہ دھمال
2017 میں سیھون شریف میں قلندر شھباز کی دربار پر مذہبی شدتپسندوں نے بربريت والا خودکش حملہ کیا جس کے بعد شیما کرمانی نے وہاں جاکر دھمال (صوفی ناچ کا ایک نمونہ) لگائی (پيش کی) . اس نے مست الستی میں دھمال پرفارمنس دیکر میڈیا کو بتایا کہ راگ موسیکی اور ناچ (ڈانس) کو کوئی بھی نہیں روک سکتا۔ انھوں نے فیض امن میلہ، لاہور میں ناچ پرفارم کیا جہاں اس نے کہا کہ ہم آپس میں پریم کا پیغام بانٹنے کے ذریعے سے شانتی امن، رواداری اور مساوات لا سکتے ہیں

## حوالا جات

زمرہ:اڑیسی
زمرہ:اڑیسی رقاص و رقاصائیں
زمرہ:بقید حیات شخصیات
زمرہ:پاکستانی رقاصائیں
زمرہ:پاکستانی فعالیت پسند برائے انسانی حقوق
زمرہ:پاکستانی میر رقص
زمرہ:کراچی کی شخصیات
زمرہ:بیسویں صدی کی پاکستانی اداکارائیں
زمرہ:اکیسویں صدی کی پاکستانی اداکارائیں
زمرہ:پاکستانی ٹیلی ویژن اداکارائیں
زمرہ:مہاجر شخصیات
زمرہ:پاکستانی مارکسٹس
زمرہ:نسائیت پسند پاکستانی
زمرہ:پاکستانی فلمی اداکارائیں
زمرہ:حیدرآبادی نژاد پاکستانی شخصیات
زمرہ:ایرانی نژاد پاکستانی شخصیات
زمرہ:پاکستانی فعالیت پسند برائے حقوق نسواں
زمرہ:تمغائے حسن کارکردگی وصول کنندگان
زمرہ:ہندوستانی کلاسیکی رقص کے اساتذہ
زمرہ:کراچی کی اداکارائیں
پاکستان کے سربراہان ریاست کی فہرست

یہ 1947ء میں قیام پاکستان سے لے کر آج تک پاکستان کے سربراہان مملکت کی فہرست ہے۔

## فرماں روا (1947ء–1956ء)

## گورنر جنرل

## جمہوریہ اول (1956–1958)

## عسکری دور (1958–1971)

## جمہوریہ دوم (1971–1977)

## عسکری دور (1978–1988)

## جمہوریہ سوم (1988–2001)

## عسکری دور (2001–2008)

## جمہوریہ چہارم (2008–تاحال)

## حوالہ جات

## بیرونی روابط
* عالمی سٹیٹسمین - پاکستان
* Rulers.org – پاکستان

زمرہ:پاکستان کے سربراہان ریاست
زمرہ:پاکستان کے سیاسی حکام کی فہرستیں
رفیدہ الاسلمیہ

**رُفَیْدَهُ بنت سعد الاسلمیہ** مسلم طبیبہ اور سماجی کارکن تھیں جنھیں تاریخ اسلام میں پہلی مسلم نرس اور پہلی خاتون جراح سمجھا جاتا ہے۔
## ابتدائی زندگی
### نجی پس منظر
مدینہ میں اسلام قبول کرنے والی ابتدائی شخصیات میں سے تھیں۔ رفیدہ کا تعلق قبیلہ خزرج کی شاخ بنی اسلم سے تھا۔ پیغمبر اسلام کے مدینہ منورہ پہنچنے پر انصار خواتین کے ساتھ مل کر انھوں نے استقبال کیا۔

رفیدہ الاسلمیہ کو اصحاب سیر نے نیک، ہمدرد نرس اور اچھا علاج کرنے والی بتایا ہے۔ اپنی طبی صلاحتیں کے بل بوتے پر انھوں نے دوسری عورتوں کو علاج کرنے کی تربیت دی، جن میں رسول اللہ کی صحابیات میں سے قابل ذکر عائشہ ہیں۔ علاج کے علاوہ وہ ضرورتمند بچوں کی مدد اور یتامٰی، معذور اور غربا کا خیال کرتی تھیں۔
### طبی پس منظر
رُفیدہ ایک ایسے خاندان میں پیدا ہوئیں جسے طب میں کمال حاصل تھا۔ رفیدہ کے والدہ سعد الاسلمی ایک طبیب تھے، انھیں سے انھوں نے تربیت حاصل کی۔ نرسنگ اور بیماروں کی دیکھ بھال کے شوق نے انھیں ایک ماہر معالجہ بنا دیا۔ غزوات نبوی کے دوران وہ علاج کیا کرتی تھیں۔ جہاد کے دوران زخمی ہونے والے سپاہیوں کی مرحم پٹی بھی سر انجام دیتی تھیں۔
## کارہائے نمایاں
رفیدہ نے خواتین کی ایک ٹیم کو نرس کے طور پر تربیت دی تھی۔ جب لشکر نبوی غزوہ خیبر کے لیے جانے کو تیار تھا تو رفیدہ اور رضاکار نرسوں کی ٹیم نے رسول اللہ کے پاس گئیں۔ انھوں نے آپ سے پوچھا، ”یا رسول اللہ، ہم آپ کے ساتھ جنگ میں جانا چاہتے اور زخمیوں کا علاج کرنا اور مسلمین کی امداد کرنا چاہتے ہیں جتنا ہم سے ہو سکے۔“ رسول اللہ نے انھیں اجازت دے دی۔ نرس رضاکاروں نے دل لگی سے بہترین کام انجام دیا حتی کہ رسول اللہ نے رفیدہ کی رقم مقرر کی۔ ان کی رقم اتنی ہی تھی جتنی جنگ میں لڑنے والے سپاہیوں کی تھی۔ یہ طب و نرسنگ کے کام کے اعزاز میں انھیں عطا کیا گیا تھا۔

## نرسنگ میں رفیدہ الاسلمیہ انعام
ہر سال بحریہ یونیورسٹی میں رائل کالج آف سرجنز اِن آئرلینڈ کی طرف سے کامیاب طلبہ کو ”نرسنگ میں رفیدہ الاسلمیہ انعام“ سے نوازا جاتا ہے۔ فاتح کو سینئر کلینکل طبی عملے کے ارکان منتخب کرتے ہیں، یہ صرف اسی کو ملتا ہے جو مریضوں کی عمدہ دیکھ بھال کرتا ہو۔

## حوالہ جات

زمرہ:620ء کی دہائی کی پیدائشیں
زمرہ:ساتویں صدی کی عرب شخصیات
زمرہ:ساتویں صدی کے طبیب
زمرہ:صحابیات
زمرہ:عرب خواتین
زمرہ:قرون وسطی کے اسلام کے طبیب
زمرہ:قرون وسطی کے عرب طبیب
زمرہ:مشرق وسطیٰ کی جنگوں میں شریک خواتین
زمرہ:قرون وسطی جنگ میں خواتین
زمرہ:جنگی دور کی خواتین نرسیں
میگنیشیم

**میگنیشیم** یا **میگنیشیم**  ایک کیمیائی عنصر ہے جس کی علامت Mg، جوہری عدد 12 ہے اور عام تکسیدی حالت 2+ ہے۔ یہ ایک قلوی خاکی دھات ہے اور زمین کی پرت میں آٹھواں وافر عنصر ہے، جہاں یہ کمیت کے لحاظ سے تقریبا 2٪ ہے اور مجموعی طور پر معلوم کائنات میں نویں عدد پر ہے۔ میگنیشیم کی یہ افادیت اس حقیقت سے متعلق ہے کہ فحم (carbon) میں تین شمصر نویے (helium nuclei) کے ترتیب وار اضافے سے سپرنووا ستاروں میں آسانی سے بن جاتا ہے (جو بدلے میں تین شمصر نویے سے بنتا ہے)۔ پانی میں میگنیشیم آئن کی اعلی حل پذیری اس بات کو یقینی بنانے میں مدف کرتا ہے کہ یہ پانی میں تحلیل ہونے والا تیسرا پایا جانے والا عنصر ہے۔

## وجہ تسمیہ
### انگریزی (میگنیشیم)
* میگنیش = مگنیسیا (یونان میں علاقہ)
* یئم = عنصر
### اردو (میگنیشیم)
* مگنی = مگنیسیا
* صر = عن**صر**

## خصوصیات
میگنیشیم انسانی جسم میں کمیت 11واں وافر عنصر ہے۔ اس کے آئن زندہ خلیوں کے لیے ضروری ہیں۔ آئن اہم حیاتیاتی کثیر شبتابید (polyphosphate) مرکبات جیسے اتپ (ATP)، دنا (DNA) اور رنا (RNA) کو جوڑنے میں اہم کردار ادا کرتے ہیں۔ اس طرح سینکڑوں خامروں کو کام کرنے کے لیے میگنیشیم آئن کی ضرورت ہوتی ہے۔ میگنیشیم یخضور (chlorophyll) کے مرکز میں دھاتی آئن بھی ہے اور اس طرح کھادوں میں ایک عام اضافہ ہے۔ میگنیشیم آئن ذائقے میں کھٹے ہوئے ہیں اور کم ارتکاز میں تازہ معدنی پانیوں کو قدرتی ترش پیدا کرنے میں مدد کرتے ہیں۔

آزاد عنصر (دھات) زمین پر قدرتی طور پر نہیں پایا جاتا کیونکہ یہ انتہائی رد عمل شدہ ہے (اگرچہ ایک بار پیدا ہونے کے بعد، اکسید کی پتلی تہے میں لیپت ہوتا ہے، جو جزوی طور پر اس رد عمل کو چھپا دیتا ہے)۔ مفت دھات ایک خصوصیت والی شاندار سفید روشنی کے ساتھ جلتی ہے، جس سے یہ بھڑک اٹھنے میں ایک مفید جزو بنتا ہے۔ دھات اب بنیادی طور پر نمکین پانی سے حاصل کردہ میگنیشیم نمکیات کے برق پاشیدگی کے ذریعے حاصل کی جاتی ہے۔
## استعمال
تجارتی طور پر، دھات کا سب سے بڑا استعمال زاصر-میگنیشیم کے بھرت بنانے کے لیے ایک بھرت سازندے (agent) کے طور پر ہوتا ہے، جسے بعض اوقات *مگزاصر* (magnalium) کہا جاتا ہے۔ چونکہ میگنیشیم زاصر (aluminium) سے کم گھنے ہے، یہ بھرت ان کا نسبتا ہلکی اور طاقت خے لیے قیمتی ہیں۔

میگنیشیم کا استعمال آتش بازی میں شاندار روشن روشنی بنانے کے لیے کیا جاتا ہے۔ دوسرا استعمال یہ ہے کہ دوسرے دھاتوں کے ساتھ ملا کر اسے مضبوط، ہلکا پھلکا بھرت بنایا جائے جیسے کہ دوچرخے (bicycles) کے ڈھانچے بنانے کے لیے استعمال کیا جاتا ہے۔

میگنیشیم مرکبات دواؤں کے طور پر عام جلاب کے طور پر استعمال کیے جاتے ہیں، ضد تیزاب (یعنی مگنیسیا کا دودھ) اور بہت سی اسی حالتوں میں جہاں غیر معمولی اعصابی اتیجیت اور خون کی نالیوں کے اینٹھن کو مستحکم کرنے کی ضرورت ہوتی ہے (یعنی حمل کے جھٹکے کے علاج کے لیے)۔

میگنیشیم برقیاتی اختراع میں استعمال ہوتا ہے، بشمول: محمول ہاتف (mobile phones)، آغوشیے (laptops)، عکاسے (cameras) اور دیگر برقیاتی اجزاء۔ میگنیشیم کا کم وزن، اچھا مکانیکی اور برقی خصوصیات ان استعمال کے لیے اچھے ہیں۔

الکائل ہالائڈ کے ساتھ رد عمل شدہ میگنیشیم ایک گرینگارڈ ریجنٹ دیتا ہے، جو الکحل کی تیاری کے لیے ایک بہت مفید اوزار ہے۔

آگ لگانے والے قنبلات (bombs) میں بھی میگنیشیم کا استعمال کیا جاتا ہے، جو ایسے قنبلے ہیں جو ہر طرف اڑتے اور آگ پھیلا دیتے ہیں۔

## مزید دیکھیے
* دوری جدول
* فہرست عناصر

## حوالہ جات


زمرہ:القالی زمینی دھاتیں
زمرہ:تخفیفی عاملین
زمرہ:غذائی معدنیات
زمرہ:غذائی ملاوٹیں
زمرہ:کیمیائی عناصر
کویت میں خواتین

**کویت میں خواتین**  کسی دور میں بے حد پیچھے تھیں۔ انھیں ملک میں انتخابات میں ووٹ ڈالنے کا کوئی اختیار نہیں تھا اور نہ کسی بھی کسی ملازمت پر فائز ہو سکتی تھیں۔ تاہم جدید طور پر صورت حال کافی بدل چکی ہے۔ اب کویتی خواتین نہ صرف انتخابات میں ووٹ ڈال سکتی ہیں، بلکہ وہ خود بر سر مقابلہ ہو سکتی ہیں۔ وہ وزارتی عہدوں پر فائز ہو سکتی ہیں۔ اسی طرح سے ملازمتوں اور بلند عہدوں پر بھی جدید طور پر کویتی خواتین فائز ہو سکتی ہیں۔

## خقوق نسواں کے حصول کی کوششیں
النود الشارق کویت میں خواتین کے حقوق کی علمبردار ہیں- غیرت کے نام پر قتل ہونے والی خواتین کے المیے خلاف abolish153″" نامی تحریک بڑے زوروشور سے ان کی زير صدارت چلائی گئی-النود الشارق اس تحریک کی بانی رکن میں سے ہیں-خواتین پر ہونے والے مظالم کے خلاف نہ صرف پیش پیش رہیں بلکہ ہر طرح کی مزاحمت کا مقابلہ بھی بلا خوف و خطرکیا- ان کی آواز کی گونج اعلیٰ اقتدار کے محلوں تک جا پہنچی اور فرسودہ رواج کے خاتمے سے بہت سی خواتین کو نئی زندگی ميسر آئى- ان کی جرأت مندی کو سراہتے ہوئے انھیں “کویتی فرنچ نیشنل آرڈر آف میرٹ” کے ایوارڈ سے نوازا گیا-النود الشارق يہ ایوارڈ اپنے نام کرنے والی پہلی کویتی خاتون ہیں-

## کھیل
جدید طور پر کویت میں خواتین بڑھ چڑھ کر کھیل کود میں حصہ لے رہی ہیں۔ ان میں جسمانی تن درستی اور چستی کے لیے زبر دست بے داری پائی جاتی ہے۔

### آئس ہاکی
کویت کی 56 خواتین کو قومی آئس ہاکی ٹیم کو نئی جرسی دی گئی ہے۔ ان کی عمریں 15 سے 30 کے درمیان میں ہیں اور ان میں سے بعض تو مائیں ہیں اور وہ ٹریننگ کے دوران میں اپنے بچوں کو لے کر آتی ہیں۔ یہ کھیل بہ طور خاص تیار کردہ اسٹیڈیم میں کھیلا جاتا ہے۔

## مزید دیکھیے
* کویت
* خواتین کو بااختیار بنانا

## حوالہ جات


زمرہ:خواتین بلحاظ ملک
زمرہ:کویت میں حقوق نسواں
زمرہ:کویت میں انسانی حقوق
زمرہ:تاریخ کویت
زمرہ:ویکی ڈیٹا سے مختلف مختصر وضاحت
خورشید بانو

**خورشید بانو** (14 اپریل 1914ء - 18 اپریل 2001ء) جنھیں عام طور پر صرف **خورشید** کے نام سے جانا جاتا ہے ہندوستانی سنیما کی ایک گلوکارہ اور اداکارہ تھیں۔ 1948ء میں پاکستان ہجرت کرنے سے قبل ان کا کیریئر 1930ء اور 1940ء کی دہائیوں پر مشتمل تھا۔ ان کی پہلی فلم لیلی مجنوں (1931ء) تھی۔ انھوں نے ہندوستان میں تیس سے زیادہ فلموں میں کام کیا۔ وہ اپنی فلم تان سین (1943ء) کے لیے مشہور ہیں جس میں ان کے مد مقابل اداکار کندن لال سہگل تھے۔ اس فلم کے کئی گانے بہت مشہور ہیں۔

## ابتدائی زندگی
خورشید بانو لاہور کے قریب ضلع قصور کے ایک گاؤں میں پیدا ہوئیں۔ ان کا اصل نام ارشاد بیگم تھا۔ ان کا بچپن بھاٹی دروازہ کے علاقے میں علامہ اقبال کے گھر کے قریب گذرا۔ 

## پیشہ ورانہ زندگی
**[[عالم آرا]]** ہندوستان کی پہلی باآواز فلم، جو 14 مارچ، 1931ء کو ممبئی کے میجسٹک تھیٹر میں پیش کی گئی۔ اسی سال خورشید بانو کی پہلی فلم **لیلی مجنوں** (1931ء) رلیز ہوئی۔ اس کے بعد ان کی فلمیں **مفلس عاشق** (1932ء)، **نقلی ڈاکٹر** (1933ء)، **بم شیل** اور **مرزا صاحباں** (1935ء)، **کمیاگر** (1936ء)، **ایمان فروش** (1937ء)، **مدھر ملن** (1938ء) اور **ستارہ** (1939ء) تھیں۔

1931ء سے 1942ء کے دوران انھوں نے کلکتہ اور لاہور کے اسٹوڈیوز کی بنائی ہوئی فلموں میں کام کیا وہ گلوکارہ-اداکارہ کے طور پر پہچانی جاتی تھیں تاہم اس دور کی ان کی فلمیں فلم بینوں پر کوئی خاص اثر نا چھوڑ سکیں۔ ان کے عروج کا دور اس وقت آیا جب وہ رنجیت مووی ٹون فلمز میں کندن لال سہگل اور موتی لال کے مد مقابل کام کے لیے بمبئی منتقل ہو گئیں۔
کندن لال سہگل کے ساتھ چتوربھوج دوشی کی فلم **جگت سورداس** اور اس کے بعد **[[تان سین (فلم)|تان سین]]** میں کام کرنے بعد وہ اپنے عروج پر پہنچیں۔ انھیں "پہلی گلوکار ستاروں کی جوڑی" کے طور پر جانا جاتا تھا۔ 

## پاکستان کو نقل مکانی
پاکستان کو نقل مکانی کرنے سے قبل ان کی ہندوستان میں آخری فلم **پپیہا رے** (1948ء) تھی جو ایک زبردست ہٹ فلم تھی۔ 1948ء میں وہ اپنے شوہر کے ساتھ پاکستان آ گئیں اور کراچی، سندھ میں رہائش پزیر ہوئیں۔ 
انھوں نے 1956ء میں دو فلموں فنکار اور منڈی میں کام کیا. **منڈی** خورشید بانو کی آواز اور میوزک کمپوزر رفیق غزنوی کی وجہ قابل ذکر تھی لیکن فلم کی ناقص ہینڈلنگ کی وجہ سے فلم باکس آفس پر کامیاب نہیں ہو سکی۔ دوسری فلم **فنکار** سینٹ پال انگلش ہائی اسکول، کراچی میں طبیعیات کے استاد رابرٹ ملک کی تیار کردہ تھی تاہم اس کا انجام بھی پہلی فلم جیسا ہی تھا۔ 

## وفات
خورشید بانو 18 اپریل 2001ء کو اپنی 87 ویں سالگرہ کے چار دن بعد پاکستان کے شہر کراچی میں انتقال کر گئیں۔ 

## حوالہ جات

## بیرونی روابط
* 
* Rare Picture of Khursheed Bano

زمرہ:1914ء کی پیدائشیں
زمرہ:2001ء کی وفیات
زمرہ:پاکستانی گلوکارائیں
زمرہ:پاکستانی سنی
زمرہ:ضلع قصور کی شخصیات
زمرہ:پنجابی شخصیات
زمرہ:بالی وڈ پس پردہ گلوکار
زمرہ:ہندی سنیما کی اداکارائیں
زمرہ:بیسویں صدی کی پاکستانی اداکارائیں
زمرہ:بیسویں صدی کی بھارتی گلوکارائیں
زمرہ:پاکستانی فلمی گلوکار
زمرہ:بیسویں صدی کے ہندوستانی گلوکار
زمرہ:بیسویں صدی کی بھارتی اداکارائیں
زمرہ:کراچی کی اداکارائیں
زمرہ:پنجابی سنیما کی اداکارائیں
زمرہ:اردو سنیما میں اداکارائیں
زمرہ:ہندی زبان کے گلوکار
زمرہ:بھارتی فلمی اداکارائیں
زمرہ:خاموش فلموں کی ہندوستانی اداکارائیں
زمرہ:پاکستانی کلاسکی گلوکار
زمرہ:پاکستانی فلمی اداکارائیں
زمرہ:پاکستانی غزل گائیک
زمرہ:پاکستانی ریڈیو شخصیات
زمرہ:پنجابی زبان کے گلوکار
زمرہ:پنجابی خواتین
زمرہ:اردو زبان کے گلوکار
زمرہ:اردو پس پردہ کے گلوکار
زمرہ:خواتین غزل گائیک
زمرہ:صوبہ پنجاب (برطانوی ہند) کی شخصیات
جاپان قومی کبڈی ٹیم

جاپان کی قومی کبڈی ٹیم بین الاقوامی کبڈی میں جاپان کی نمائندگی کرتی ہے۔ اس نے کبڈی کے ورلڈ کپ 2007 میں سیمی فائنل میں جگہ بنالی تھی جو اس کی بہترین کامیابی تھی۔
زمرہ:جاپان کی کھیلوں کی قومی ٹیمیں
زمرہ:جاپان میں کبڈی
زمرہ:قومی کبڈی ٹیمیں
زمرہ:جاپانی کھیلوں کے نامکمل مضامین
سری لنکا قومی کبڈی ٹیم

انٹرنیشنل کبڈی میں سری لنکا کی قومی کبڈی ٹیم سری لنکا کی نمائندگی کر رہی ہے۔
زمرہ:سری لنکا کی کھیلوں کی قومی ٹیمیں
زمرہ:سری لنکا میں کبڈی
زمرہ:قومی کبڈی ٹیمیں
ملائیشیا قومی کبڈی ٹیم

ملائشیا کی قومی کبڈی ٹیم ملائشیا کو بین الاقوامی کبڈی میں پیش کرتی ہے اور اس کا کنٹرول کبڈی فیڈریشن کرتا ہے۔ یہ ٹیم انٹرنیشنل کبڈی فیڈریشن کی اہم وابستگیوں میں شامل تھی۔

زمرہ:ملائیشیا کی کھیلوں کی قومی ٹیمیں
زمرہ:قومی کبڈی ٹیمیں
تھائی لینڈ قومی کبڈی ٹیم

تھائی لینڈ کی قومی کبڈی ٹیم تھائی لینڈ کو بین الاقوامی کبڈی میں نمایاں کرتی ہے۔
زمرہ:تھائی لینڈ میں کبڈی
زمرہ:تھائی لینڈ کی کھیلوں کی قومی ٹیمیں
زمرہ:قومی کبڈی ٹیمیں
زمرہ:تھائی کھیلوں کے نامکمل مضامین
زمرہ:تھائی لینڈ کھیلوں کی مردوں کی قومی ٹیمیں
جنوبی کوریا قومی کبڈی ٹیم

جنوبی کوریا نیشنل کبڈی ٹیم بین الاقوامی کبڈی مقابلوں میں جنوبی کوریا کی نمائندگی کرتا ہے۔
کوریا کی قومی ٹیم کے بہت سے کھلاڑی بھارت میں ورلڈ ٹاپ پرو کبڈی لیگ میں کھیل رہے ہیں۔
زمرہ:قومی کبڈی ٹیمیں
زمرہ:جنوبی کوریا کی کھیلوں کی قومی ٹیمیں
زمرہ:جنوبی کوریا کھیلوں کی مردوں کی قومی ٹیمیں
زمرہ:جنوبی کوریا میں کبڈی
ارمینہ رانا خان

ارمینہ رانا خان ایک پاکستانی کینیڈین ٹیلی ویژن اور فلمی اداکارہ اور ماڈل ہیں وہ پاکستان کی ایک مشہور اداکارہ ہیں جنھیں لکس اسٹائل ایوارڈ ، ہم ایوارڈ اور نگار ایوارڈ میں نامزدگی بھی ملی ہے۔ ان کی زیادہ تر ٹیلی ویژن سیریز جس میں انھوں نے اداکاری کی ، وہ انتہائی کامیاب رہیں ، جس نے ارمینہ خان کو اردو تفریحی صنعت میں ایک اہم مقام دیا 2016 میں ، ایسٹرن آئی نے ان کا نام "50 سیکسی ایشین خواتین" میں شامل کیا اور اگلے ہی سال ، انھیں پاکستان اچیومنٹ ایوارڈ دیا گیا۔ 
ارمینہ خان ، ٹورنٹو میں پاکستانی والدین کے گھر پیدا ہوئیں ان کی پرورش مانچسٹر میں ہوئی اور انھوں نے مانچسٹر یونیورسٹی سے بزنس ایڈمنسٹریشن میں ماسٹر ڈگری حاصل کی۔ ارمینہ خان نے کچھ مہینوں تک بطور ماڈل کام کیا اور بعد میں کینز فلم فیسٹیول میں نمائش پانے والی برطانوی شارٹ فلم ریتھ سے اپنی اداکاری کا آغاز کیا ، اس میلے میں شرکت کرنے والی وہ پاکستان کی پہلی اداکارہ بن گئیں۔ انھوں نے رومانٹک ٹیلی ویژن سیریز محبت اب نہیں ہوگی (2014) میں ایک مخالف کے کردار سے شہرت حاصل کرنے کے ساتھ ساتھ ، ہم ایوارڈز میں بہترین ولن نامزدگی بھی حاصل کی انھوں نے اس کے بعد رومانٹک سیریز— عشق پرست)2015 اور کرب (2015) میں اپنے مرکزی کرداروں کے لیے وسیع پیمانے پر تنقید بھی برداشت کی۔ 2015 اور 2016 میں ، ناول بن روئے انسو کی فلم کے لیے کام کیا۔اوراس کے لیے بہترین معاون اداکارہ کے لیے لکس اسٹائل ایوارڈ کے لیے نامزدگی حاصل کی۔ انھوں نے رومانٹک کامیڈی فلم جاناں اور جنگی ڈراما یلغار میں خواتین کی مرکزی کردار ادا کرتے ہوئے اردو سنیما میں اپنے آپ کو قائم کیا ، یہ دونوں فلمیں اب تک کی سب سے زیادہ کمائی کرنے والی پاکستانی فلموں میں شامل ہیں۔
### ذاتی زندگی
ارمینہ خان نے جولائی 2017 میں ٹویٹر پر برطانوی پاکستانی تاجر فیصل خان سے اپنی منگنی کا اعلان کیا تھا۔  اسی سال ، خان نے انکشاف کیا کہ فیصل نے اسے کیوبا کے ساحل پرشادی کی پیشکش کی 

## حوالہ جات

## بیرونی روابط
* 
* 

زمرہ:اردو سنیما میں اداکارائیں
زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:پاکستانی فلمی اداکارائیں
زمرہ:پاکستانی ماڈل خواتین
زمرہ:پاکستانی نژاد کی کینیڈین اداکارائیں
زمرہ:پشتو سنیما کی اداکارائیں
زمرہ:غیر موجود سال پیدائش (بقید حیات شخصیات)
زمرہ:کینیڈین فلمی اداکارائیں
زمرہ:ٹورانٹو کی اداکارائیں
زمرہ:کینیڈین خواتین ماڈل
زمرہ:مملکت متحدہ میں کینیڈین تارکین وطن
زمرہ:مانچسٹر یونیورسٹی کے فضلا
زمرہ:اکیسویں صدی کی کینیڈین اداکارائیں
زمرہ:ہندی سنیما کی اداکارائیں
زمرہ:پنجابی شخصیات
زمرہ:ویکی ڈیٹا سے مختلف مختصر وضاحت
زمرہ:پشتون خواتین
زمرہ:پشتون اداکارائیں
ملکہ زمانیہ بیگم

**ملکہ زمانیہ بیگم** (وفات: 22 دسمبر 1843ء) ریاست اودھ کی ملکہ اور نواب اودھ نصیر الدین حیدر شاہ کی زوجہ تھی۔ نصیر الدین حیدر شاہ نے بطور نواب اودھ 1827ء سے 1837ء تک حکمرانی کی۔ نواب اودھ کی متعدد بیگمات تھیں مگر اُسے دو کے ساتھ زیادہ اُنس و محبت تھا جن میں قدسیہ بیگم اور ملکہ زمانیہ بیگم سرفہرست رہیں۔ چنانچہ اِن دونوں خواتین نے تاریخ لکھنؤ میں نمایاں حصہ لیا۔ اُن دِنوں کی لکھنؤ کی سیاست اِن دونوں خواتین کے اِشاروں پر چلتی تھی۔ متاخر تاریخ ریاست اودھ میں اِن دونوں خواتین کا نام جاوداں رہے گا۔ ملکہ زمانیہ بیگم کا عروج ابتدائے زمانہ سلطنت نصیر الدین حیدر شاہ میں زیادہ عروج پر تھا۔ جنرل سولومن، ریزیڈینٹ لکھنؤ اپنی کتاب میں ملکہ زمانیہ بیگم کو اصلی فرمانروائے ریاست اودھ قرار دیتا ہے۔
## سوانح
### ابتدائی حالات
ملکہ زمانیہ بیگم کے متعلق یا اُس کے خاندان کے متعلق شواہد و معلومات موجود نہیں ہیں اور اِس حوالے سے ابتدائی معلومات ہمیں جنرل سولومن، ریزیڈینٹ لکھنؤ کی کتاب سے ملتے ہیں جن میں اُس نے ملکہ زمانیہ بیگم کے متعلق تفصیل سے لکھا ہے کہ: ’’یہ بیگم اصل میں ایک کُرمی کی لڑکی تھی۔ ایک شخص فتح مراد نے اِس کو اپنے قرضہ کے عوض اِس کے باپ سے لے لیا تھا۔ فتح مراد کی بہن کرامت النساء نے اِس لڑکی کو اپنی بیٹی بنا لیا اور پرورش کی۔ جب دُولاری (جو ملکہ زمانیہ بیگم کا پہلا نام تھا) سن شباب کو پہنچی تو اُس کی رستم خاں نامی ایک شخص سے شادی کردی گئی۔ دونوں نے رستم نگر، ریاست اودھ میں بودوباش اختیار کی۔ رستم خاں ایک فوجی افسر نواب مجیب خاں کے پاس ملازم تھا۔ دولاری کا ایک بیٹا محمد علی اور زینت النساء نامی بیٹی بھی پیدا ہوئی۔کچھ عرصہ بعد رستم خاں فوت ہوا تو نصیر الدین حیدر شاہ کے فرزند کے لیے ایک دایہ کی تلاش میں دولاری کو منتخب کیا گیا۔دولاری کو ملازمت پر رکھ لیا گیا۔ 
### ملازمتِ شاہی سے ملکہ تک کا سفر
کچھ عرصے بعد نواب نصیر الدین حیدر شاہ نے اُس کو اپنے عقد میں داخل کر لیا۔دولاری کو ملکہ زمانیہ بیگم کا خطاب تفویض ہوا۔ اِس کے بعد لکھنؤ کی قسمت و سیاست اِس بیگم کے ہاتھوں میں آ گئی۔ہڑھ پروا کا علاقہ اُسے جاگیر میں دیا گیا جس کی تحصیل کل چھ لاکھ روپئے تھا۔ اِس کے علاوہ بادشاہ لکھنؤ کے انعام و عطاء کی کوئی اِنتہاء نہ تھی۔ بیگم کا بیٹا محمد علی کیوان جاہ کے خطاب سے سرفراز ہوا۔نواب نصیر الدین حیدر شاہ نے اِس لڑکے کو ولی عہد بنانے کی حتیٰ الامکان کوشش کی مگر ایسٹ انڈیا کمپنی نے یہ قبول نہ کیا اور محمد علی کیوان جاہ کو ولی عہد مقرر نہ کیا گیا۔ ملکہ زمانیہ بیگم کی بیٹی زینت النساء کی شادی نواب ممتاز الدولہ سے کی گئی جس میں تیس لاکھ روپئے کا خرچ آیا تھا۔
## وفات
ملکہ زمانیہ بیگم نے 22 دسمبر 1843ء کو لکھنؤ میں وفات پائی۔

## حوالہ جات

## مزید دیکھیے
* نواب اودھ
* نصیر الدین حیدر شاہ
زمرہ:لکھنوی شخصیات
زمرہ:نوابان اودھ
زمرہ:ہندوستانی شیعہ شخصیات
مخدومہ جہاں

ملکہ مخدومہ جہاں (وفات: 1476ء) بہمنی سلطنت کی ملکہ اور سلطان علاؤ الدین ہمایوں شاہ کی زوجہ تھی۔
## سوانح
ملکہ مخدومہ جہاں کے متعلق ابتدائی حالات کی تفاصیل اور بہمنی سلطنت میں شمولیت کا کچھ علم نہیں ہو سکا۔ مخدومہ جہاں بہمنی سلطنت کے گیارہویں حکمران ہمایوں شاہ کی بیوی تھی۔ وہ بڑی زِیرک، معاملہ فہم، بیدار مغز اور مدبر خاتون تھی۔ ہمایوں شاہ 4 ستمبر 1461ء کو انتقال کرگیا تو اُس کا بیٹا نظام شاہ کمسن تھا لیکن اُسے اُس کے باپ ہمایوں شاہ نے اپنا ولی عہد قرار دیتے ہوئے تاج و تخت کا وارث قرار دیا تھا اور اُمرائے دربار کو وصیت کی تھی کہ تمام اُمورِ سلطنت نظام شاہ کی والدہ ملکہ مخدومہ جہاں کے مشورے سے چلائے جائیں۔ مخدومہ جہاں نے خواجہ محمود گاواں اور دوسرے اُمرا کی مدد سے کاروبارِ سلطنت نہایت خوش اسلوبی سے جاری رکھا۔ کہا جاتا ہے کہ مخدومہ جہاں نے اپنے سرکردہ اُمراء پر مشتمل ایک ’’مجلس مدارالمہام‘‘ بنا رکھی تھی جس میں خواجہہ محمود گاواں سمیت خواجہ جہاں ترک سب سے اہم حیثیت کے مالک تھے اور ملکہ اِن کے مشوروں کو خاص اہمیت دیا کرتی تھی۔ اِن کی مدد سے ملکہ نے تمام اندرونی اور بیرونی خطروں پر قابو پائے رکھا۔ 

### محمد شاہ لشکری کے عہد میں
نظام شاہ اپنی والدہ کا بے حد اطاعت گزار تھا لیکن وہ بادشاہت کے تیسرے سال ہی 30 جولائی 1463ء کو فوت ہو گیا اور اُس کی جگہ اُس کا بھائی محمد شاہ سوم لشکری تخت نشین ہوا۔ وہ بھی کمسن اور ملکہ مخدومہ جہاں کی سرپرستی کا ہی محتاج تھا۔ مخدومہ جہاں کو خواجہ محمود گاواں جیسا لائق وزیر میسر آیا تھا اور جس کے بھرپور تعاون سے بہمنی سلطنت قائم رہ سکی۔  1470ء میں مخدومہ جہاں کو یہ اطلاع ملی کہ خواجہ جہاں ترک نے سلطنت پر قبضہ کرنے کا منصوبہ بنایا ہے۔ ملکہ نے ایسی تدابیر اختیار کیں کہ خواجہ جہاں ترک کا منصوبہ ناکام ہو گیا اور وہ خود مارا گیا۔ محمد شاہ سوم لشکری جب چودہ سال کا ہوا تو مخدومہ جہاں نے اُس کی شادی ایک شاہزادی سے کردی اور پھر مہماتِ سلطنت محمد شاہ سوم لشکری کے سپرد کر دیں اور کود گوشہ نشینی اِختیار کرلی۔ تاہم محمد شاہ سوم لشکری اُمورِ سلطنت میں اُس سے برابر مشورہ لیتا رہا اور وہ ہر روز والد کو سلام کے لیے جاتا تھا اور بے حد تعظیم و تکریم کیا کرتا تھا۔ 
## مخدومہ جہاں کے اواخر ایام
گوشہ نشینی کے زمانہ میں ملکہ مخدومہ جہاں کا بیشتر وقت عبادت و تلاوتِ قرآن میں گزرتا تھا۔ 1476ء میں جب حاکم نلگوان نے سرکشی اختیار کی تو محمد شاہ سوم لشکری اُس کی سرکوبی کے لیے نلگوان گیا اور بیٹے سے دِلی لگاؤ کی وجہ سے اُس کے ساتھ ملکہ بھی چلی گئی۔۔ اثنائے سفر میں مختصر سی علالت کے بعد ملکہ مخدومہ جہاں کا انتقال ہو گیا۔ میت بیدر لائی گئی اور وہیں تدفین ہوئی۔

## مزید دیکھیے
* بہمنی سلطنت
* ہمایوں شاہ
* محمود گاواں
## حوالہ جات

زمرہ:بہمنی سلطنت
2016 کبڈی عالمی کپ

2016 ورلڈ کبڈی کپ سرکل اسٹائل ورلڈ کبڈی کپ کا چھٹا ایڈیشن تھا ، جو 4 نومبر سے 17 نومبر 2016 تک 3 نومبر 2016 کو نہرو اسٹیڈیم روپ نگر میں افتتاحی تقریب کے ساتھ منعقد ہوا تھا۔ ٹورنامنٹ بھارت ، پنجاب میں ہوا۔
## ٹیمیں
* 
* 
* 
* 
* 
* 
* 
* 
* 
* 
* 
* 
زمرہ:کبڈی عالمی کپ
سری لنکا میں خواتین

**سری لنکا میں خواتین**  کم تر نمائندگی رکھتی ہیں، حالاں کہ اس ملک کی تاریخ میں صدر جمہوریہ اور وزیر اعظم کے عہدوں پر بھی خواتین کا قبضہ رہا ہے۔ تناسب کے لحاظ سے سری لنکا میں خواتین جنوبی ایشیائی ممالک میں کم تر نمائندگی رکھتی ہیں۔ یہ صورت حال سیاسی اور عوامی فیصلہ سازی، دونوں محاذوں پر دیکھی گئی ہے۔ ملک کے سری لنکا کے پارلیمان میں 1930ء کے دہے سے خواتین کی نمائندگی کبھی 6 فی صد سے زیادہ نہیں رہی ہے۔ 2015ء میں اختتام پزیر عام انتخابات 5.8 فی سد سے کم خواتین منتخب ہوئیں تھیں۔ بلدیہ اور مقامی حکومت کی سطح پر یہ نمائندگی اور بھی کم رہی ہے، 2008ء – 2012ء کے دور میں اس کی شرح دو فی صد رہی ہے۔ دنیا کے 187 ممالک میں انسانی ترقیاتی اشاریہ میں سری لنکا کو 97 مقام حاصل ہے اور اس کی قدر 0.691 ہے۔ تاہم جنسی عدم مساوات کے اشاریے اس کا مقام 74 ہے، جو کئی ممالک سے نسبتًا بہتر ہے۔

## کام کی جگہ پر خواتین کا گھٹتا تناسب
عالمی بینک کی 2018ء میں شائع ایک رپورٹ کے مطابق ملازمتوں اور کام کے مقامات پر خواتین کی حصے داری محض 36.6 فی صد ہے، جو کافی کم ہے۔ اس تصویر کا ایک پہلو یہ بھی ہے کہ کسی عورت کے گھر پر اگر کوئی بچہ ہو تو اس کے کہیں پر بر سر خدمت ہونے کا امکان مزید 7.4 فی صد کم ہو جاتا ہے۔

## خواتین کے برقع پہننے پر پابندی
سری لنکا 2019ء کے ایسٹر کے موقع پر کیے جانے والے دھماکوں کے پیش نظر وہاں خواتین کے برقع پہننے پر پابندی لگا دی گئی۔ ملک کے صدر مائتری پالا سری سینا نے ہنگامی قوانین کے تحت خواتین کے برقع پہننے پر پابندی عائد کی۔ یہ حکم نامہ ان خودکش حملوں کے لگ بھگ ایک ہفتہ بعد کیا گیا ہے جس میں گرجاگھروں اور ہوٹلوں کو نشانہ بنایا گیا تھا۔ اس حملے میں 250 سے زیادہ افراد ہلاک ہو گئے تھے۔عہدے داروں نے کہا ہے کہ اس اقدام سے سیکورٹی فورسز کو لوگوں کی شناخت میں مدد مقصود ہے۔ تاہم یہ پابندی بعد میں نہیں ہٹائی گئی۔ یہ باوجود اس کے کیا گیا ہء کہ سری لنکا کے وہی صدر نے بعد میں ملک میں ہوئے بم دھماکوں کے لیے منشیات (ڈرگس) کے مافیا کو ذمے دار قرار دیا تھا۔ اس پابندی سے صرف ملک کی مسلمان آبادی کے قدامت پسند طبقے کی پردہ دار خواتین اور غیر ملکی حجابی سیاح متاثر ہوتے ہیں۔

## مزید دیکھیے
* سری لنکا
* خواتین کو بااختیار بنانا
* انسانی ترقیاتی اشاریہ
* جنسی عدم مساوات کا اشاریہ

## مزید پڑھیے
* 

## حوالہ جات


زمرہ:سری لنکا کی ثقافت
زمرہ:سری لنکا میں جنس
گراسٹن بیشن روڈ، نئی دہلی

**گراسٹن بیشن روڈ، نئی دہلی**  یا **جی بی روڈ** دہلی میں واقع اجمیری گیٹ، دہلی یا لاہوری گیٹ، دہلی کے درمیان میں ایک بہت مصروف سڑک ہے۔ یہ ایک بڑا قحبہ خانہ بھی ہے جسے عموما ریڈ لائٹ ایریا کے نام سے جانا جاتا ہے۔ یہاں کئی متعدد منزلہ عمارتیں ہیں جن میں جسم فروشی کا کاروبار چلتا ہے جن میں تقریباً 1000 طوائف فحاشی کے اس کاروبار میں ملوث ہیں۔ سڑے کے ایک کنارے دو یا تین منزلہ کئی عمارتیں ہیں جن کی نچلی منزل پر دکانیں ہیں۔ رات کو جب دکانیں بند ہو جاتی ہیں تب سڑک کے کنارے موجود 20 عمارتوں کے 100 قحبہ خانے فعال ہو جاتے ہیں۔ یہ دہلی کا سب سے بڑا قحبہ خانہ ہے۔

1966ء میں سڑک کا نام تبدیل کر کے سوامی شردھانند مارگ کر دیا گیا مگر لوگ اب بھی اسے جی بی روڈ کے نام سے ہی جانتے ہیں۔

## تاریخ
قدیم تاریخی دہلی فصیل بند شہر ہے جسے پرانی دہلی کہا جاتا ہے۔ شہر میں داخلہ کے لیے کئی دروازے اور برج بنائے گئے ہیں۔ ایسے ہی ایک برج کا نام ایسٹ انڈیا کمپنی کے برطانوی افسر کے نام پر رکھا گیا۔ جی بی روڈ قحبہ خانہ کی تاریخ مغلیہ دور سے شروع ہوتی ہے۔ ایسا کہا جاتا ہے کہ اس دور میں یہاں پانچ کوٹھے تھے۔ جب برطانوی راج کا غلبہ ہوا تو انھوں نے پانچوں کوٹھوں کا اسی سڑک پر بسا دیا تاکہ وہ سب ایک ہی علاقہ میں رہیں۔ فی الحال یہاں اب 100 کوٹھے ہیں اور جی بی روڈ بھارت کے دیگر قحبہ خانوں کی طرح ایک برا قحبہ خانہ ہے۔ جی بی روڈ دہلی کے علاوہ کماٹھی پورہ (ممبئی)، سونا گاچھی (کولکاتا)، اتواری (ناگپور)، بدھوار پیٹھ (پونے) اور چتور بھج استھان (مظفر پور) ہیں۔

## بازار
جی پی روڈ پر مشینوں کا بازار ہے جہاں آٹو، ہارڈ ویئر کے اوزار ملتے ہیں اور دہلی کا سب سے بڑا آٹو اوزاروں کا بازار ہے۔ دن میں یہ ایک بھیڑ بھاڑ والا علاقہ رہتا ہے جہاں خریداروں، راہگیروں اور گاڑیوں کی بھرمار رہتی ہے۔
## جرم
رات میں یہ سڑک جرم کا اڈا بن جاتی ہے۔ یہاں بلا ضرورت اوباش قسم کے لوگوں کا ڈیرہ رہتا ہے۔ چوری اور ڈکیتی عام بات ہے۔ راہگیروں کے موبائل، پیسے اور گھڑیاں چھیننے کے واقعات عام ہیں۔ 2012ء میں اسی سڑک پر ایک دردناک چادثہ اس وقت میڈیا کی سرخیوں میں آیا جب ایک مسافر کام سے گھر لوٹ رہا تھا تبھی غنڈوں نے اسے پکڑ لیا اور مزاحمت کے بعد اس کا قتل کر دیا۔ ایک پولس والا جب اسے ان بدمعاشوں سے بچانے گیا تو انھوں نے اسے بھی موت کے گھات اتاردیا۔

## کتابیات
* 

## حوالہ جات

زمرہ:نئی دہلی کی سڑکیں
زمرہ:دہلی کے محلے
زمرہ:بھارت میں عصمت فروشی
زمرہ:ویکی ڈیٹا سے مختلف مختصر وضاحت
زمرہ:بھارت میں بازار حسن
2013 کبڈی عالمی کپ

2013 کا ورلڈ کبڈی کپ سرکل اسٹائل ورلڈ کبڈی کپ کا چوتھا ایڈیشن تھا ، جس کا انعقاد یکم دسمبر سے 14 دسمبر 2013 تک ، افتتاحی تقریب کے ساتھ 30 نومبر 2013 کو بٹھنڈا میں ہوا تھا۔ ٹورنامنٹ بھارت ، پنجاب میں ہوا۔
## شریک ٹیمیں
* 
* 
* 
* 
* DNP
* 
* 
* 
* 
* 
* 
* 
DNP نہیں کھیلا .
زمرہ:کبڈی عالمی کپ
نیپال میں خواتین

**نیپال میں خواتین**  کا موقف تاریخ کے مختلف ادوار میں جدا گانہ رہا ہے۔ تاہم جدید دور میں نیپال کے فعال مملکت اور حقوق نسواں کے لیے بیدار سماج کے طور پر ابھرا ہے۔ اس کی ایک جھلک یپالی پارلیمان کی جانب سے 2015ء خواتین کے حقوق کے لیے کام کرنے والی بدیا دیوی بھنڈاری کا صدر جمہوریہ منتخب کرنا ہے۔ بدیا دیوی صدر کے عہدے پر منتحب ہونے والی ملک کی دوسری شخصیت ہیں اور اپنے ملک کی اولین خاتون صدر ہیں۔ جدید دور میں ملک میں تعلیم اور ملازمتوں میں خواتین کی حصے داری بڑھ رہی ہے۔

## سماجی رویہ
نیپال کی مختلف برادریوں میں ایسی خواتین کو ناپاک تصور کیا جاتا ہے جو ’’حیض‘‘ سے متاثر ہوتی ہیں اور انھیں مکان کے دیگر اراکین سے دور ایک علحدہ جھونپڑی میں رکھا جاتا ہے۔ صدیوں پرانی اس روایت کو وہاں ’’چھوپاڑی‘‘ کہا جاتا ہے۔ اس روایت پر عمل کرنے کی وجہ سے ہر سال متعدد خواتین علحدہ جھونپڑی میں دھویں کی بہت زیادہ مقدار پھیپھڑے میں چلے جانے (کیونکہ وہ جھونپڑی کو گرم رکھنے کے لیے آگ جلاتی ہیں)، جنگلی جانوروں کا شکار یا پھر سانپ کے ڈس لینے سے فوت ہوجاتی ہیں۔

دنیا کے کئی ممالک کی طرح نیپال میں عوامی مقامات پر جنسی ہراسانی کے واقعات بھی رو نما ہوتے رہے ہیں۔ یپالی دار الحکومت کاٹھمنڈو میں خواتین کو عوامی حمل و نقل میں جنسی تشدد اور ہراساں کیے جانے کے واقعات سے محفوظ رکھنے کے لیے خصوصی بس خدمت شروع کر دی گئی ہے۔شہر میں چار 17 نشستی چھوٹی بسیں چلائی گئی ہیں، جن پر 'صرف خواتین کے لیے' کے سائن بورڈز لگائے گئے ہیں اور یہ صرف صبح اور شام کے اوقات میں شہر کے اہم مقامات پر چلا کریں گی۔

## کم عمری میں شادیاں
نیپال میں کم عمری میں شادی کا رجحان عام ہورہا ہے۔ نیپال ڈیموگرافک ہیلتھ سروے 2016ء کے مطابق 25 سے 49 سال کی تقریباً 50 فی صد لڑکیوں نے 18 سال کی عمر میں ہی شادی کرلی تھی۔ کم عمری میں شادی کرنے پر 50 سال قبل پابندی عائد کی گئی تھی اور شادی کی قانونی عمر 20 سال مقرر ہے۔ لیکن اس پر عمل درآمد نہیں ہو رہا ہے۔

## مزید دیکھیے
* نیپال
* خواتین کو بااختیار بنانا

## حوالہ جات


زمرہ:ویکی ڈیٹا سے مختلف مختصر وضاحت
زمرہ:حقوق نسواں بلحاظ ملک
زمرہ:نیپال کی سیاست
بھوٹان میں خواتین

بھوٹان کے بارے میں ایک عام تاثر یہ ہے کہ یہ ایک بدھ مت کی اکثریتی مملکت ہونے کے ساتھ ساتھ ایک رفاہی مملکت ہے، جہاں کے باشندے عمومًا خوش حال ہیں۔ تاہم جدید تحقیق سے پتہ چلا ہے کہ **بھوٹان میں خواتین**  ظلم و ستم کا شکار رہی ہیں۔ ان پر خصوصًا جسمانی تشدد کے واقعات کثرت سے رو نما ہوئے ہیں اور یہ واقعات کافی پھیلے ہوئے ہیں۔ خواتین کے حقوق اور ان کے تحفظ کے لیے ایک غیر سرکاری ادارہ ’رینیو‘ بھوٹان میں سنہ 2004ء سے کام کر رہا ہے۔ یہ ادارہ 2016ء تک خواتین پر تشدد کے 4000 معاملات کی نشان دہی کر چکا ہے۔ اس ادارے کے 2400 سے زائد رضا کارخواتین پر تشدد کے خلاف آواز اٹھاتے ہیں اور معاشرے میں اس بارے میں آگاہی پھیلانے کے لیے سرگرم ہیں۔ اس ادارے کی ایک رضا کار امبیکا نیوپانے جو خود گھریلو تشدد کا شکار رہی ہیں، کہتی ہیں، ’’بہت سی خواتین کو ہماری مدد درکار ہے۔ ہم انھیں آگے آنے میں اور انھیں قانونی مشاورت فراہم کرنے میں مدد فراہم کرتے ہیں۔‘‘ سنہ 2014ء میں رینیو نے تشدد کے 50 معاملات کو ہائی کورٹ سے رجوع کیا تھا اور یہ ادارہ 132 خواتین کو ایک متبادل رہائش میں پناہ بھی فراہم کیے ہوئے ہے۔ یہ اندازہ لگایا گیا ہے کہ بھوٹان کی 74 فیصد خواتین جسمانی تشدد کا شکار رہی ہیں۔

## عالمی صنفی درجہ بندی
صنفی فرق کی عالمی درجہ بندی رپورٹ 2019ء کے مطابق بنگلہ دیش 50، نیپال 101، سری لنکا 102، بھارت 112ویں، مالدیپ 123 اور بھوٹان 131ویں نمبر پر ہے۔ ماہرین کے مطابق، 153 ملکوں میں پاکسان کا 151 ویں نمبر پر ہونا زیادہ باعث تشویش ہے، اگر چیکہ بھوٹان کا 131 ویں نمبر پر ہونا بھی اس ملک کے لیے غور اور اس صورت حال کو بہتر بنانے کی کوشش پر غور کرنے کا مقام ہے۔

## خواتین کو بااختیار بنانے کی کوششیں
بھارت کے گھریلو صارفین کے استعمال والے آلات بنانے والی معروف کمپنی اوشا انٹرنیشنل لمیٹیڈ نے جامع ترقی کے مقصد سے بھوٹان میں تارائین فاؤنڈیشن کے تعاون سے سلائی اسکول پروگرام 2014ء میں شروع کیا ہے۔ اس کے تحت تقابلی اصول وضوابط کی بنیاد پر منتخب بیس خواتین کو تربیت کار کے طور پر مقرر کرنے کے لیے 10 روز کی تکنیکی تربیت دی جائے گی۔ اس طرح سے ملک میں خواتین کو بااختیار بنانے کے لیے غیر ملکی ادارہ جات اور ایجنسیاں بھی کوشاں ہیں۔

## مزید دیکھیے
* بھوٹان
* خواتین کو بااختیار بنانا

## حوالہ جات


زمرہ:خواتین بلحاظ ملک
زمرہ:غیر موجود دیباچہ کے حامل صفحات
زمرہ:ویکی ڈیٹا سے مطابقت رکھنے والی مختصر تفصیل
جاپان میں خواتین

**جاپان میں خواتین**  کافی نمایاں مقام رکھتی ہیں۔ ایک ترقی یافتہ ملکوں کے باشندگان کے حصے کے طور پر وہ مساوی حقوق رکھتی ہیں۔ وہ تعلیم اور روز گار میں مردوں کے شانہ بہ شانہ دکھائی پڑتی ہیں۔ میدان سیاست اور فنون و سائنس میں بھی عورتیں کافی ترقی کر چکی ہیں۔

## جنسی ہراسانی، امتیاز اور جنسی معاملات
جاپان میں اسپائیڈر مین کی طرح جال پھینکنے والے آلے کی ویڈیو جدید طور پر دنیا بھر میں مقبول ہورہی ہے جس میں ایک خاتون کو حملہ آور شخص پر ’اسپائیڈرمین‘ گن سے جال پھینکتے ہوئے دیکھا جا سکتا ہے۔ اگرچہ ملک میں خواتین پر حملوں اورعوامی مقامات پر جرم کی شرح بہت کم ہے لیکن اس اہم ایجاد کے ذریعے حملہ آور شخص کو سیکنڈوں میں جال میں پھنسایا جا سکتا ہے۔ ویڈیو میں ایک خاتون کو بڑی ٹارچ جیسا آلہ استعمال کرتے دکھایا گیا ہے جو ننجا لباس پہنے ایک حملہ آور شخص پر ٹیوب جیسی گن کے سرخ بٹن کو دباتی ہے تو اس پرایک جال لپکتا ہے اوروہ مضبوط جال میں کسی بے بس پرندے کی طرح پھنس جاتا ہے۔

جاپان میں کچھ کمپنیوں کی جانب سے خواتین پر عینک پہننے کی پابندی کی اطلاعات کے بعد اب ان کے لیے کام پر عینک پہننا ایک حساس موضوع بن گیا ہے۔متعدد نیوز چینلوں کے مطابق جاپان کی بعض کمپنیوں نے یہ فیصلہ مختلف وجوہات کی بنا پر لیا ہے جن میں سے ایک یہ ہے کہ عینک پہننے والی خواتین جو کسی دکان پر اسسٹنٹ کے طور پر جب کام کرتی ہیں ’ایک غیر دوستانہ تاثر‘ دیتی ہیں۔ یہ شرط مرد ملازمین پر نہیں لگائی گئی ہے۔

جنسی ہراسانی کے واقعات بھی جاپان میں اعلیٰ سطح پر رو نما ہوئے ہیں۔ جاپان کی عدالت نے ’آبرو ریزی‘ کے ایک معاملے میں وزیر اعظم شنزو آبے کے قریبی سمجھے جانے والے ملک کے معروف صحافی کو خاتون صحافی کو ہرجانے کی رقم ادا کرنے کا حکم 2019ء دے دیا تھا۔ امریکی اخبار ’واشنگٹن پوسٹ‘ کے مطابق جاپانی عدالت نے اس مقدمے میں 53 سالہ معروف صحافی یماگوچی کو 30 سالہ خاتون صحافی کی ’عصمت دری‘ کرنے کے الزام میں ہرجانے کی رقم ادا کرنے کا حکم دیا تھا۔

جنوبی کوریا اور جاپان میں خواتین کے ذریعے شروع کی گئی *نو میرج وومین* کا مقصد ہے کہ شادی نہ کرنے کو بڑھاوادینا۔ اس مہم اور خواتین کے شادی نہ کرنے کی وجہ سے (ملک میں جنوبی کوریا اور جاپان ) میں مالی اور سماجی بحران کھڑا ہو گیا ہے۔ خواتین شادی، جسمانی تعلق اور اولاد سے بچنے کی کوشش کر رہی ہیں۔

## خاتون فرماں روا کی چاہت
جاپان میں ہونے والے ایک سروے کے مطابق ملکی ووٹروں کی اکثریت اس بات کی حامی ہے کہ خواتین کو بھی شہنشاہ کا وارث قرار دیا جائے۔
جاپان کے بر سر اقتدار شہنشاہ ناروہیٹو گذشتہ 2015ء میں ملکی تخت پر براجمان ہونے کے ساتھ ہی ایک نئی الجھن کا شکار ہو گئے ہیں۔ ان کی کوئی اولاد نرینہ نہیں، وہ صرف ایک بیٹی کے والد ہیں اور ملکی قوانین اس بات کی اجازت نہیں دیتے کہ ان کی بیٹی آئیکو ان کی جانشین بن سکے۔

## مزید دیکھیے
* جاپان
* خواتین کو بااختیار بنانا

## حوالہ جات


زمرہ:خواتین بلحاظ ملک
زمرہ:ویکی ڈیٹا سے مختلف مختصر وضاحت
زمرہ:جاپانی خواتین
زمرہ:سانچہ حوالہ جات میں نامعلوم پیرامیٹر پر مشتمل صفحات
قطر میں خواتین

**قطر میں خواتین**  کا موقف ملا جلا ہے۔ ایک جدید عرب ملک کی طرح یہاں کی خواتین کو کئی حقوق حاصل ہوئے ہیں، جن میں تعلیم اور ملازمت شامل ہیں۔ اس کے علاوہ ملک کی عورتیں باضابطہ کھیل کے مقابلوں میں حصہ بھی لیتی ہیں۔ تاہم ملک میں خواتین پر کئی حد بندیاں بھی ہیں، جن میں سے کچھ صرف قطر کے ساتھ مخصوص بھی ہیں۔

## خواتین کے سفر پر پابندی
قطر خلیج تعاون کونسل ( جی سی سی) کا واحد ملک رہ گیا ہے جہاں ابھی تک خواتین کے لیے مرد سرپرستی کے قوانین نافذ العمل ہیں اور پچیس سال سے کم عمر کی خواتین اور لڑکیاں اپنے مرد سرپرست کے بغیر بیرون ملک سفر نہیں کر سکتی ہیں۔ اس کے بر عکس سعودی عرب نے جولائی 2019ء میں اپنے ہاں نافذ العمل ایسی پابندی ختم کر دی تھی اور اس نے مملکت میں نافذ سرپرستی اور تولیتی نظام سے متعلق قوانین میں نمایاں ترامیم کرتے ہوئے اکیس سال سے زیادہ عمر کے مرد و خواتین کو اپنے سرپرست کی منظوری کے بغیر بھی سفر کرنے کی اجازت دے دی تھی۔

## ملک میں کھیل کود میں خواتین کی حصے داری
قطر میں کئی کھیل مقابلے ہوتے ہیں، جن میں خواتین کے میراتھن بھی شامل ہیں، جس میں کئی ملکی خواتین حصہ لیتی ہیں۔

قطری خواتین عالمی سطح پر بھی کھیل اور تفریحی مقابلوں میں حصہ لیا ہے۔ قطر ہی کی اسماء الثانی نے قطب شمالی میں اسکائنگ کرتے ہوئے ایک نئی تاریخ رقم کی تھی، جو کئی ملک کی خواتین ابھی تک بھی نہیں کر پائی ہیں۔ اسماء ملک کے فیشن شوز کا بھی حصہ بن چکی ہیں۔

## سفارتی محاذ میں خواتین کی حصے داری
شیخہ علیا احمد بنت سیف الثانی ادارۂ اقوام متحدہ میں قطر کی مستقل نمائندہ کے طور متعین ہوئیں۔ یہ اس عہدے پر فائز ہونے والی پہلی قطر کی خاتون ہیں۔ وہ ایک سفارتی گھرانے سے تعلق رکھتی ہیں اور انھوں نے اپنی تعلیم قطر اور لندن، مملکت متحدہ میں مکمل کی ہیں۔

## مزید دیکھیے
* قطر
* خواتین کو بااختیار بنانا

## حوالہ جات


زمرہ:خواتین بلحاظ ملک
زمرہ:قطری خواتین
زمرہ:ویکی ڈیٹا سے مطابقت رکھنے والی مختصر تفصیل
یمن میں خواتین

**یمن میں خواتین**  کا موقف دیگر خلیجی ممالک کی خواتین کی بہ نسبت پسماندہ رہا اور کی وجہ مردوں کی زور آوری کا سماج رہا ہے اور ملکی قوانین اور نظم و نسق میں ان کی حصے داری بہت ہی کم رہی ہے۔ یہ اس کے باوجود ہے کہ حکومت نے *خواتین کی ترقی کی حکمت عملی* (Women's Development Strategy) اور خواتین کی *خواتین صحت کی ترقیاتی حکمت عملی* (Women Health Development Strategy)  تیار کی ہے اور ان پر عمل کرنے کے لیے وہ کوشاں ہے۔ خواتین کی ترقی یمن میں خانہ جنگی اور برسر مقابلہ گروپوں کے تشدد کی وجہ سے بھی بڑی حد تک متاثر ہوئی ہے۔

## یوم خواتین تقریبات پر پابندی
یمن میں ایران نواز حوثی ملیشیا نے خواتین کے عالمی دن کی مناسبت سے ہونے والی سرگرمیوں پر 2019ء سے پابندی عائد کر دی ہے۔ حوثی ملیشیا کی طرف سے *یمن خواتین فیڈریشن* کو دار الحکومت صنعاء میں 8 مارچ کو خواتین کے عالمی دن کے موقع پر ریلیاں نکالنے اور سیمینار منعقد کرنے سے روک دیا گیا۔حوثیوں کا کہنا تھا کہ خواتین کے عالمی دن کے موقع پر مرد و خواتین کی مخلوط محافل منعقد کی جاتی ہیں جس سے معاشرے میں بے حیائی اور فحاشی کی ترویج کی ترغیب ملتی ہے۔

اس پابندی کی وجہ سے ملک میں خواتین کی حصے داری اور شراکت، نیز وہ سارے اقدامات جن کی وجہ سے خواتین کی مزید ترقی ہو سکتی ہے، عوامی جائزے اور عام مذاکرات سے دور ہو چکے ہیں۔ عالمی سطح خاص ایام کا منایا جانا کسی سماجی طبقے یا ادارے کی طرف لوگوں کی توجہ مبذول کرنا اور اس پر مذاکروں اور گفتگو کا انعقاد کرنا ہوتا ہے، جن سے کئی بار مستقبل کے لیے لائحۂ عمل تیار ہوتا ہے۔

## بے گھری
بی بی سی اردو کی 2016ء کی اطلاع کے مطابق یمن میں حوثی باغیوں اور صدر عبد ربہ منصور ہادی کی حکومت کے درمیان میں جاری جنگ کی وجہ سے لاکھوں لوگ بے گھر ہو گئے ہیں۔ اس کا خاص نشانہ لڑکیاں اور خواتین بنی ہیں جو بے گھر ہونے والے تقریباً 22 لاکھ لوگوں کا نصف بنتی ہیں۔

## مزید دیکھیے
* یمن
* خواتین کو بااختیار بنانا

## حوالہ جات


زمرہ:خواتین بلحاظ ملک
زمرہ:ویکی ڈیٹا سے مختلف مختصر وضاحت
زمرہ:یمنی خواتین
بنگلہ دیش میں خواتین

**بنگلہ دیش میں خواتین**  کا موقف پچھلی کچھ صدیوں سے متواتر طور پر بدلتا رہا ہے۔ موجودہ بنگلہ دیش کے علاقے میں کسی زمانے میں عورتیں تعلیم کے لیے ترستی تھیں، تاہم جدید دور میں تعلیم عام ہو چکی ہے۔ اسی طرح سے جہاں کبھی گھر سے باہر قدم رکھنا ناقابل قبول تھا، اب عورتیں آسانی سے ملک میں ملازمتوں کو اختیار کر رہی ہیں۔ سیاسی طور ملک میں عورتوں کافی فعال ہیں۔ ملک کی دو سرکردہ خواتین شیخ حسینہ واجد اور خالدہ ضیاء ہیں۔

## عوامی مقامات میں ہراسانی اور اس پر قابو پانے کے اقدامات
ایک تحقیق کے مطابق بنگلہ دیش میں 94 فی صد خواتین کو عوامی مقامات پر ہراسانی کا سامنا ہے اور زیادہ تر خواتین کا استحصال ان کے خاندان کے افراد یا رشتہ دار کرتے ہیں۔ ایسے میں بنگلہ دیش کی خواتین میں دفاع خودی کی تربیت حاصل کرنے کا رجحان بڑھ رہا ہے۔ ڈھاکا کے کراٹے اسکولوں میں عورتیں تربیت حاصل کر رہی ہیں۔

اسی طرح سے ملک میں عوامی حمل و نقل استعمال کرنے والی 90 فیصد سے زیادہ خواتین کا کہنا ہے کہ انھیں ہراساں کیا گیا۔ اسی لیے 2017 میں پہلی مرتبہ خواتین کے لیے مخصوص موٹر سائیکل ٹیکسی سروس *للی رائیڈ* شروع کی گئی۔ جس کی ڈرائیور اور مسافر بھی صرف خواتین ہی ہیں۔ نوکری پیشہ بنگلہ دیشی خواتین کا کہنا ہے کہ کوشش ہوتی ہے کہ جلد از جلد گھر پہنچ کر اہلِ خانہ کے ساتھ وقت گزاریں اس کے لیے للی رائیڈ بہت اچھی سہولت ہے۔

دسمبر 2019ء میں سعودی عرب میں گھروں میں کام کرنے والی خواتین پر تشدد اور ان کی آبرو ریزی کے الزامات کے بعد بنگلہ دیش نے سعودی عرب اور دیگر خلیجی ممالک کے لیے ملازماؤں کو بھرتی کرنے والی 166 ایجنسیوں کو بند کر دیا ہے۔ حکومت کے مطابق 1991ء سے اب تک تین لاکھ بنگلہ دیشی خواتین سعودی عرب گئیں۔ جن میں سے اکثر گھریلو ملازمہ کے طور پر کام کر رہی ہیں لیکن گذشتہ چند ماہ میں متعدد جنسی زیادتی اور تشدد کے واقعات سامنے آئے ہیں۔ یہاں تک کہ انھیں بھرتی کرنے والوں پر جنسی غلام بنا کر فروخت کرنے کا الزام بھی لگایا گیا ہے۔ جس کے بعد ان خواتین کی بنگلہ دیش واپسی شروع ہوئی ہے۔

## رجعت پسند فتووں پر روک کے ذریعے خواتین کا تحفظ
حکومت بنگلہ دیش خود کو ایک سیکولر اور ترقی پسند حکومت ثابت کرنے کے لیے قدامت پسند مذہبی حلقوں پر لگام کس رہی ہے جو عورتوں کی معاشی خوش حالی کو فتووں کے ذریعے روک رہے ہیں۔ 2017ء میں ایسے ہی ایک واقعے میں نگلہ دیشی پولیس نے کھیتوں میں خواتین کی ملازمت کے خلاف مبینہ فتویٰ جاری کرنے والے مسجد کے امام کو گرفتار کر لیا تھا۔ مسجد کے امام سمیت 5 ذمہ داران کے خلاف مقدمہ درج کر دیا گیا تھا۔امام نے جمعے کی نماز کے بعد خواتین کے گھر سے باہر نکل کر کام کرنے کے خلاف فتویٰ دیا تھا۔

## بین الاقوامی کاروبار میں خواتین
بنگلہ دیش کی خواتین صنعتکاروں کی ایسوسی ایشن اور چین کے کون مینگ شہر کی خواتین فیڈریشن کا اجلاس 2018ء میں ڈھاکا میں منعقد ہوئی۔دونوں ملکوں کی خواتین نے بنگلہ دیش میں خواتین تاجروں کو درپیش مواقع اور چیلنجوں پر بحث کی۔اس طرح کی کوششوں کے ذریعے بنگلہ عالمی کاروبار میں اپنے قدم بڑھا رہا ہے اور ملک کی خواتین بھی پیش رفت کی کوشش کر رہی ہیں۔

## مزید دیکھیے
* بنگلہ دیش
* خواتین کو بااختیار بنانا

## حوالہ جات


زمرہ:خواتین بلحاظ ملک
زمرہ:ویکی ڈیٹا سے مطابقت رکھنے والی مختصر تفصیل
2014 کبڈی عالمی کپ

2014 ورلڈ کبڈی کپ 7 دسمبر سے 20 دسمبر 2014 تک سرکل اسٹائل ورلڈ کبڈی کپ کا پانچواں ایڈیشن ، 6 دسمبر 2014 کو جالندھر کے گرو گوبند سنگھ اسٹیڈیم میں افتتاحی تقریب کے ساتھ منعقد ہوا۔ ٹورنامنٹ بھارت ، پنجاب میں ہوا۔
## ٹیمیں
* 
* 
* 
* 
* 
* 
* 
* 
* 
* 
* 

## حوالہ جات

زمرہ:کبڈی عالمی کپ